和彥沖
作者：胡寅
朝代：宋

paragraphs: 詩腑五字城，酒腸九曲灣。
興來摧高堅，觴至輸潺湲。
眷此山澗曲，素緇邀畿寰。
人境俱寄陶，陋巷同樂顔。
新黍釀初熟，小槽泣微潜。
僅堪代湯茗，敢望頹玉山。
獨餘要眇音，超然難追攀。
所頼見寬假，悲嗚三日閒。
清風又吹句，玉佩崢瑶環。
使我發深省，迷蕪自除刪。
得意言語外，放懷天地間。
人生貴知心，願言長往還。